
PUBLISKAIS PAKALPOJUMA LĪGUMS Nr. DMV-24- ____ -lī 
Par Rīgas valstspilsētas  peldvietu un aktīvo atpūtas zonu pie ūdenstilpēm sagatavošanu peldsezonai un uzturēšanu (4.daļa) 

Dokumenta parakstīšanas datums 
ir pēdējā pievienotā droša elektroniskā
 paraksta un tā laika zīmoga datums 

Rīgas valstspilsētas pašvaldības Mājokļu un vides departaments, juridiskā adrese: Brīvības iela 49/53, Rīga, LV-1010, Latvija, nodokļu maksātāja reģistrācijas Nr. 90011524360 (turpmāk – Pasūtītājs) […], no vienas puses un 
 SIA “HAGBERG”, juridiskā adrese: “Ozolkalni B”, Mārupes pagasts, Mārupes novads, LV-2167, Latvija, reģistrācijas Nr. 40103233073 (turpmāk – Pakalpojuma sniedzējs) […],  no otras puses, bet abi kopā turpmāk tekstā – Puses, bet katrs atsevišķi – Puse, pamatojoties uz atklātā konkursa „Rīgas valstspilsētas  peldvietu un aktīvo atpūtas zonu pie ūdenstilpēm sagatavošana peldsezonai un uzturēšana” (identifikācijas Nr. CAIP 2023/157) (turpmāk - Iepirkums) 4.daļas rezultātiem, Pakalpojuma sniedzēja iesniegto piedāvājumu Iepirkumā, bez viltus, maldības un spaidiem, ievērojot normatīvo aktu prasības, noslēdz šādu līgumu:

1. Līguma priekšmets
1.1. Pasūtītājs uzdod un Pakalpojuma sniedzējs apņemas šajā līgumā noteiktajā apjomā, kvalitātē un termiņos veikt Rīgas valstspilsētas  peldvietu un aktīvo atpūtas zonu pie ūdenstilpēm – Daugavas peldvietas “Rumbula”, uzturēšanu, sagatavošanu peldsezonai un apsaimniekošanu (turpmāk tekstā - Darbs), atbilstoši šī līguma noteikumiem.
1.2. Šī līguma 1.1.punktā minētais Darbs izpildāms  saskaņā ar:
- pielikumu Nr. 1 „Tehniskā specifikācija/Tehniskais piedāvājums”, kas pievienots šim līgumam atsevišķā datnē;
- pielikumu Nr. 2 „Finanšu piedāvājums”, kas pievienots šim līgumam atsevišķā datnē,
kas ir šī līguma neatņemamas sastāvdaļas.
1.3. Darbs ietver visus darbus, kas norādīti līguma pielikumā Nr.1 “Tehniskā specifikācija/Tehniskais piedāvājums” un pielikumā Nr. 2 “Finanšu piedāvājums”, Darba vadību un organizēšanu, Darba nodošanu un dokumentācijas sagatavošanu par Darba izpildi, un citas darbības, kuras izriet no šī līguma un tā pielikumos noteiktajām prasībām. 
1.4. Iepirkuma nolikums Pusēm ir saistošs šī līguma izpildē. 

2. Pušu tiesības un pienākumi
2.1. Pusēm savas šajā līgumā noteiktās tiesības jāizmanto un pienākumi jāpilda godprātīgi.
2.2. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses šī līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
2.3. Pakalpojuma sniedzēja tiesības un pienākumi:
2.3.1. šī līguma ietvaros kvalitatīvi un savlaicīgi veikt Darbu ar saviem spēkiem, t.i., ar savām ierīcēm un videi draudzīgiem, kvalitatīviem materiāliem, izmantojot savas profesionālās iemaņas, ar tādu rūpību, kādu var sagaidīt no krietna un rūpīga uzņēmēja;
2.3.2. ievērot visas normatīvajos aktos noteiktās prasības, kā attiecībā uz veicamā Darba organizācijas un drošības tehnikas, tā arī attiecībā uz ugunsdrošības un apkārtējās vides aizsardzības noteikumiem;
2.3.3. veikt Darbu saskaņā ar šī līguma un tā pielikumos noteiktajiem noteikumiem un ievērot Latvijas Republikā spēkā esošo normatīvo aktu, kas nosaka ar šo līgumu uzdotā Darba veikšanu, prasības, kā arī Pasūtītāja ieteikumus un norādījumus par veicamo Darbu; 
2.3.4. pēc Pasūtītāja pieprasījuma sniegt informāciju par Darba izpildes gaitu;
2.3.5. ja Darba veikšanas gaitā tiek atklāts, ka Darbs veikts nepieņemamā kvalitātē un neatbilst Pasūtītāja prasībām, kas noteiktas ar šo līgumu, novērst norādītos trūkumus par saviem līdzekļiem un Pasūtītāja norādītājā termiņā (šis termiņš nevar būt īsāks par 3 (trīs) kalendārajām dienām);
2.3.6. brīdināt Pasūtītāju pirms konkrēto darbu sākuma par šajā līgumā neparedzētiem apstākļiem, kas var ietekmēt Darba izpildi, vienlaicīgi iesniedzot savus priekšlikumus situācijas risinājumam. Pasūtītājs vienpersoniski izlemj jautājumu par risinājumu šajā punktā paredzētajās situācijās;
2.4. Pasūtītāja tiesības un pienākumi:
2.4.1. Pasūtītājs pēc Darba pabeigšanas pieņem Darbu no Pasūtītāja šajā līgumā noteiktajā kārtībā;
2.4.2. Pasūtītājam ir pienākums norēķināties ar Pakalpojuma sniedzēju par šajā līgumā kvalitatīvi izpildītu, saskaņotu un pieņemtu Darbu;
2.4.3. Pasūtītājam ir tiesības 5 (piecu) darba dienu laikā izteikt Pakalpojuma sniedzējam pretenzijas par Darba izpildi, iesniedzot Pakalpojuma sniedzējam pretenziju. Pretenzijā Pasūtītājs vai  līguma 8.1. apakšpunktā noteiktā atbildīgā persona:
2.4.3.1. norāda Darbā konstatētos trūkumus;
2.4.3.2. nosaka termiņu (šis termiņš nevar būt īsāks par 3 (trīs) kalendārajām dienām), kurā Pakalpojuma sniedzējam ir pienākums novērst trūkumus veicamajā Darbā par saviem finanšu līdzekļiem.
2.5. Pasūtītājs ir tiesīgs kontrolēt šī līguma noteikumu izpildi.
2.6. Pasūtītājam ir tiesības šī līguma darbības laikā veikt pārbaudes un rakstiski pieprasīt no Pakalpojuma sniedzēja informāciju, dokumentus, kas saistīti ar piesaistīto apakšuzņēmēju piedalīšanos šī līguma izpildē.

3. Līguma summa un norēķinu kārtība
3.1. Kopējā samaksa par līguma izpildi ir 27 543.85 EUR (divdesmit septiņi tūkstoši pieci simti četrdesmit trīs euro un  85 centi), bez pievienotās vērtības nodokļa. Pievienotās vērtības nodoklis (turpmāk – PVN)  21% - 5784.21 EUR (pieci tūkstoši septiņi simti astoņdesmit četri euro un 21 cents), kopā (t.sk. PVN 21%) – 33 328.06 EUR (trīsdesmit trīs tūkstoši trīs simti divdesmit astoņi euro un 06 centi). Līgumcenā iekļautas visas izmaksas, kas saistītas ar šī līguma izpildi. Avanss nav paredzēts. 
3.2. Darba pieņemšanas un apmaksas kārtība:
3.2.1. Pēc Darba pabeigšanas Pakalpojuma sniedzējs iesniedz  Pasūtītājam Darba nodošanas – pieņemšanas aktu par iepriekšējā kalendārajā mēnesī izpildīto Darbu;
3.2.2. Pasūtītājs 5 (piecu) darba dienu laikā pēc šī līguma 3.2.1. apakšpunktā minētā Darba nodošanas – pieņemšanas akta saņemšanas, pārbauda veikto Darbu, un neatbilstību gadījumā sastāda neatbilstību aktu;
3.2.3. Pasūtītājam ir pienākums ne vēlāk kā 5 (piecu) darba dienu laikā pēc Darba nodošanas – pieņemšanas akta saņemšanas to parakstīt vai iesniegt Pakalpojuma sniedzējam rakstveida pretenziju. Ja Pasūtītājs nav iesniedzis pretenziju 5 (piecu) darba dienu laikā no Darba nodošanas – pieņemšanas akta saņemšanas dienas, Darbs uzskatāms par izpildītu;
3.2.4. Pasūtītājs ir tiesīgs atteikties parakstīt Darba nodošanas – pieņemšanas aktu, ja Pasūtītājam radušies iebildumi par Darba izpildi atbilstoši šī līgumam noteikumiem un/vai normatīvajiem aktiem, ierakstot tajā savas pretenzijas. Šādā gadījumā Puses vienojas par neatbilstību novēršanas termiņu, kurš nav ilgāks kā 7 (septiņas) kalendārās dienas, un kārtību vai maksājuma samazinājumu;
3.2.5. Pasūtītājs ir tiesīgs samazināt šī līguma pielikumā Nr.2 “Finanšu piedāvājums” noteikto maksājumu (izcenojumu), ja saskaņā ar šī līguma 3.2.4. apakšpunktā noteikto Puses ir vienojušās par maksājuma (izcenojuma) apjoma samazinājumu;
3.2.6. Darbs tiek uzskatīts par izpildītu, ja  veikts saskaņā ar šī līguma prasībām un Pušu šī līguma 8.1. un 8.2. apakšpunktā noteiktie atbildīgie pārstāvji ir parakstījuši Darba nodošanas – pieņemšanas aktu 2 (divos) eksemplāros (eksemplāru skaits ir piemērojamas, ja Darba nodošanas – pieņemšanas akts tiek parakstīts papīra formātā);
3.2.7. Gadījumā, ja pēc Darba nodošanas – pieņemšanas akta parakstīšanas Pasūtītājs konstatē neatbilstību šī līguma nosacījumiem un/vai Latvijas Republikas normatīvajiem aktiem, Puses par to sastāda abpusēji parakstītu aktu, un Pakalpojuma sniedzējs 30 (trīsdesmit) kalendāro dienu laikā par saviem līdzekļiem novērš konstatētās neatbilstības. 
3.2.8. Pēc Pušu šī līguma 8.1. un 8.2. apakšpunktā noteikto pilnvaroto pārstāvju Darbu nodošanas – pieņemšanas akta parakstīšanas, Pakalpojuma sniedzējs sagatavo rēķinu Pasūtītājam, ievērojot šī līguma 3.3. apakšpunktā noteikto kārtību. 
3.2.9. Šī līguma izmaksas atbilst  pielikumam Nr. 2 „Finanšu piedāvājums”, un tajā ietilpst visas ar šajā līgumā noteikto prasību izpildi saistītās izmaksas;
3.2.10. Šī līguma pielikumā Nr. 2 „Finanšu piedāvājums” noteiktās vienību cenas netiek mainītas (izņēmumi atrunāti šajā līgumā);
3.2.11.  Pakalpojuma sniedzējam samaksa par paveikto Darbu tiek nodrošināta 1 (vienu) reizi mēnesī pēc Pušu parakstītā Darba nodošanas un pieņemšanas akta un uz tā pamata izrakstītā maksājuma dokumenta (rēķina) saņemšanas no Pakalpojuma sniedzēja.
3.3. Rēķina formāts un iesniegšanas kārtība:
3.3.1. Pakalpojuma sniedzējs sagatavo grāmatvedības attaisnojuma dokumentus elektroniskā formātā (turpmāk - elektronisks rēķins), atbilstoši Rīgas valstspilsētas pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu;
3.3.2. Elektroniskos rēķinus apmaksai Pakalpojuma sniedzējs iesniedz Pasūtītājam, izvēloties  vienu no sekojošiem rēķina piegādes kanāliem:
3.3.2.1. izveido programmatūru datu apmaiņai starp Pakalpojuma sniedzēja norēķinu sistēmu un Rīgas pilsētas pašvaldības vienoto informācijas sistēmu;
3.3.2.2. augšupielādē rēķinu failus portālā www.eriga.lv, atbilstoši portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu;
3.3.2.3. izmanto Web formas portālā www.eriga.lv, sadaļā „Rēķinu iesniegšana” manuālai rēķinu ievadei.
3.3.3. Šajā līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
3.3.4. Elektroniskā rēķina apmaksas termiņš ir 21 (divdesmit vienas) kalendārās dienas laikā no dienas, kad Pakalpojuma sniedzējs iesniedzis Pasūtītājam elektronisku rēķinu, atbilstoši portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu;
3.3.5. Elektroniskā rēķina apmaksas termiņu skaita no dienas, kad Pakalpojuma sniedzējs, atbilstoši pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītājam elektronisku rēķinu, ar nosacījumu, ka Pakalpojuma sniedzējs ir iesniedzis pareizi, atbilstoši šī līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai;
3.3.6. Pakalpojuma sniedzējam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam;
3.3.7. Ja  Pakalpojuma sniedzējs ir iesniedzis nepareizi aizpildītu un/vai šī līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Pakalpojuma sniedzējam ir pienākums iesniegt līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Pakalpojuma sniedzējs ir iesniedzis elektronisko rēķinu iesniedzis korekti.
3.4. Samaksu par izpildītajiem Darbiem izdara, pārskaitot naudas līdzekļus Līgumā norādītajā Pakalpojuma sniedzēja bankas norēķinu kontā. Pierādījums norēķinu (samaksas) veikšanai, saskaņā ar šo līgumu, ir maksājuma uzdevums ar bankas atzīmi par atbilstošas naudas summas pārskaitīšanu uz Pakalpojuma sniedzēja bankas kontu;
3.5. Nekvalitatīvi veikts Darbs netiek apmaksāts un trūkumi Darbā, kas var tikt atklāti arī pēc Darba izpildes, kā arī zaudējumi, kas radušies Pasūtītājam vai trešajai personai Pakalpojuma sniedzēja tā darbinieku un/vai šī līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā, Pakalpojuma sniedzējam jānovērš vai jāatlīdzina ne vēlāk kā 15 (piecpadsmit) kalendāro dienu laikā no trūkumu konstatēšanas brīža par saviem finanšu līdzekļiem, un šo līdzekļu piedziņu Pakalpojuma sniedzējs nevar vērst pret Pasūtītāju. 
3.6. Šī līguma 2.3.5., 2.4.3.2., 3.3.4. un 3.5. apakšpunktā un šī līguma pielikumā Nr. 1 “Tehniskā specifikācija” noteiktā termiņa neievērošana tiek kompensēta ar līgumsodu no vainīgās Puses 0,1 % (nulle komats viens procents) apmērā no neatmaksātā rēķina kopējās līgumcenas par katru nokavēto dienu, bet ne vairāk kā 10 % (desmit procenti) no kopējās līgumcenas.
3.7. Ja Pakalpojuma sniedzējs atsakās no šī līguma izpildes, tad tas maksā Pasūtītājam līgumsodu 10% (desmit procenti) no kopējās šī līguma 3.1. apakšpunktā noteiktās līguma summas. Par atteikšanos no šī līguma izpildes šī punkta izpratnē tiek uzskatīts, ka Pakalpojuma sniedzējs neveic Darbus 15 (piecpadsmit) kalendārās dienas pēc kārtas vai Pakalpojuma sniedzējs lauž šo līgumu.  
3.8. Līgumsoda samaksa neatbrīvo no pienākuma pienācīgi izpildīt saistību.
3.9. Ja saskaņā ar normatīvajiem aktiem tiek no jauna ieviesti, palielināti vai samazināta nodokļu likme, tad maksas apmērs tiek koriģēts sākot ar dienu, kāda noteikta attiecīgajos normatīvajos aktos. 
3.10. Pasūtītājam ir tiesības ieskaita kārtībā samazināt samaksājamo naudas summu Pakalpojuma sniedzējam par Darbu tādā apmērā, kāda ir šajā līgumā noteiktajā kārtībā aprēķinātā līgumsoda summa un šī līguma, izpildes gaitā Pasūtītājam radīto zaudējumu summa.
3.11.  Ja šajā līgumā noteiktajā kārtībā aprēķināto līgumsodu nav iespējams ieturēt ieskaita kārtībā, vai tas netiek ieturēts ieskaita kārtībā, tad Pakalpojuma sniedzējam, tas jāsamaksā 15 (piecpadsmit) kalendāro dienu laikā no Pasūtītāja rakstveida pieprasījuma un rēķina saņemšanas dienas.

4. Līguma izpildes termiņš, grozījumi un tā izbeigšanas kārtība
4.1. Šis līgums stājas spēkā ar 01.05.2024. un ir spēkā līdz 30.04.2025. Pasūtītājs informē Pakalpojuma sniedzēju, nosūtot e-pastu uz šī līguma 8. punktā norādīto Pakalpojuma sniedzēja e-pastu, par Pasūtītāja šī līguma reģistrācijas numuru.
4.2. Šī līguma termiņa beigas neietekmē Pušu atbildības pienākumu, proti, atbildība par šī līguma pārkāpumiem var iestāties arī pēc šī līguma darbības beigām.
4.3. Pasūtītājs ir tiesīgs vienpusīgi izbeigt šo līgumu pirms termiņa, rakstiski brīdinot otro Pusi vismaz 15 (piecpadsmit) kalendārās dienas iepriekš, ja Pakalpojuma sniedzējs:
4.3.1. atkārtoti un/vai nepamatoti nepilda savus šajā līgumā noteiktos pienākumus;
4.3.2. veic Darbu neatbilstoši norādītajam Darba uzdevumam un šī līguma un tā pielikumos noteiktajiem noteikumiem;
4.3.3. ir nodevis savu tiešo funkciju veikšanu ar Pasūtītāju nesaskaņotam apakšuzņēmējam;
4.3.4. normatīvajos aktos noteiktajā kārtībā ir atzīts par maksātnespējīgu vai pieņemts lēmums par Pakalpojuma sniedzēja likvidāciju, vai apturēta Pakalpojuma sniedzēja saimnieciskā darbība;
4.3.5. Izpildītājam šajā līgumā noteiktajā kārtībā aprēķinātais līgumsods sasniedzis maksimālo apmēru, t.i., 10% (desmit procenti) no šī līguma 3.1. apakšpunktā norādītās līguma summas.
4.4. Pakalpojuma sniedzējs ir tiesīgs vienpusēji izbeigt šo līgumu pirms termiņa, rakstiski brīdinot otro Pusi vismaz 15 (piecpadsmit) kalendārās dienas iepriekš, ja Pasūtītājs:
4.4.1. nav veicis samaksu par padarīto Darbu 2 (divus) kalendāros mēnešus pēc kārtas.
4.5. Puses neatlīdzina otrai Pusei zaudējumus, kas radušies, kādai no Pusēm, izmantojot savas šī līguma 4.4. un 4.5.  apakšpunktā noteiktās tiesības. 
4.6. Šo līgumu var papildināt, grozīt vai beigt Pasūtītājam un Pakalpojuma sniedzējam savstarpēji vienojoties, ievērojot Publisko iepirkumu likuma 61. panta noteikumus. 
4.7. Jebkurus šī līguma grozījumus vai papildinājumus Puses noformē rakstveidā, un tie kļūst par šī līguma neatņemamām sastāvdaļām. 
4.8. Pasūtītājam ir tiesības jebkurā laikā vienpusēji atkāpties no šī līguma bez zaudējumu atlīdzināšanas Pakalpojuma sniedzējam, tajā skaitā:
4.8.1. ja šī līguma izpildes laikā pret Pakalpojuma sniedzēju ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, rakstveidā brīdinot par to Pakalpojuma sniedzēju vismaz 5 (piecas) kalendārās dienas iepriekš un samaksājot Pakalpojuma sniedzējam par faktiski līdz šī līguma izbeigšanas brīdim šī līguma noteikumiem atbilstoši veiktajiem Darbiem šajā līgumā noteiktajā kārtībā;
4.8.2. ja Pasūtītāja reorganizācijas rezultātā Pasūtītāja funkcijas, kas saistītas ar šī līguma priekšmetu tiek nodotas citai Rīgas valstspilsētas pašvaldības institūcijai (departamentam, aģentūrai u.c.) vai Rīgas valstspilsētas pašvaldības kapitālsabiedrībai, rakstveidā brīdinot par to Pakalpojuma sniedzēju vismaz 30 (trīsdesmit) kalendārās dienas iepriekš un samaksājot Pakalpojuma sniedzējam par faktiski līdz šī līguma izbeigšanas brīdim šī līguma noteikumiem atbilstoši veiktajiem Darbiem šajā līgumā noteiktajā kārtībā;
4.8.3. ja līguma izpildei nav pieejams finansējums. 
4.9. Puses nekavējoties, bet ne vēlāk kā 3 (trīs) darba dienu laikā no šādu apstākļu konstatēšanas dienas, informē viens otru, ja:
4.9.1.  starp šī līguma dokumentiem ir pretrunas;
4.9.2.  šī līguma dokumentos sniegtie dati atšķiras no faktiskajiem apstākļiem;
4.9.3.  šī līguma dokumenti ir nepilnīgi vai kļūdaini;
4.9.4.  ir mainījušies šī līguma izpildei nozīmīgi apstākļi vai radušies jauni. 
4.10. Gadījumā, ja šis līgums tiek izbeigts pirms šī līguma saistību izpildes, tad Pasūtītājs  veic samaksu par faktiski izdarītajiem Darbiem, kas veikti saskaņā ar šo līgumu.
4.11. Ja šis līgums tiek izbeigts šī līguma 4.4. un 4.8 apakšpunktos minētajos gadījumos, Pakalpojuma sniedzējam netiek atlīdzināti iespējamie zaudējumi un peļņas atrāvums.
4.12. Pasūtītājam šī līguma izpildes laikā objektīvu iemeslu dēļ ir tiesības samazināt šī līguma izpildes apjomu, samazinot pakalpojuma sniegšanas intensitāti (biežumu), bet ne vairāk kā līdz 25% (divdesmit pieci procenti).
4.13. Ja šī līguma izpildes laikā tiek mainīts atkritumu savākšanas, aizvešanas un noglabāšanas tarifs, darba izmaksas netiek mainītas un Izpildītājam jāizpilda šī līguma saistības saskaņā ar savā finanšu piedāvājumā norādītajām cenām (šī līguma pielikums Nr. 2).

5. Nepārvarama vara
5.1. Puses tiek atbrīvotas no atbildības par šī līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēju rakstura apstākļu rezultātā, kuru darbība sākusies pēc šī līguma noslēgšanas un kurus nevarēja iepriekš ne paredzēt ne novērst. Pie nepārvaramas varas vai ārkārtējas situācijas pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšanā un šādu normatīvo aktu stāšanās spēkā. 
5.2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama līguma saistību izpilde. Pēc otras Puses pieprasījuma, šādam ziņojumam jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
5.3. Ja šī līguma 5.1. apakšpunktā minētie apstākļi turpinās ilgāk kā 2 (divus) mēnešus, jebkura Puse ir tiesīga atteikties no šajā līgumā noteiktām saistībām, un neviena no Pusēm nav tiesīga prasīt zaudējuma atlīdzināšanu. 
5.4. Pusēm ir pienākums vienoties par rīcību, lai mazināta šī līguma 5.1. apakšpunktā minēto apstākļu rezultātā radītās nelabvēlīgās sekas katrai Pusei

6. Apakšuzņēmēju un līguma izpildē iesaistītā personāla nomaiņa
6.1 Pakalpojuma sniedzējs ir atbildīgs par piesaistīto apakšuzņēmēju veikto darbu atbilstību šī līguma prasībām. Pakalpojuma sniedzējs uzņemas pilnu atbildību par veiktajiem norēķiniem ar tā piesaistīto apakšuzņēmēju, t.sk. arī Pakalpojuma sniedzēja maksātnespējas procesa gadījumā. Pasūtītājs nav atbildīgs par Pakalpojuma sniedzēja nokavētiem vai vispār neveiktiem norēķiniem ar tā piesaistīto apakšuzņēmēju.
6.2. Pakalpojuma sniedzējs nav tiesīgs bez saskaņošanas ar Pasūtītāju veikt Iepirkuma piedāvājumā norādīto apakšuzņēmēju nomaiņu un iesaistīt papildu apakšuzņēmējus šī līguma izpildē. Pasūtītājs var prasīt apakšuzņēmēja viedokli par nomaiņas iemesliem. 
6.3. Pasūtītājs pieņem lēmumu atļaut vai atteikt Iepirkumā izraudzītā Pakalpojuma sniedzēja apakšuzņēmēju nomaiņu vai jaunu apakšuzņēmēju iesaistīšanu šīs līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saistībā ar Pakalpojuma sniedzēja apakšuzņēmēju nomaiņu.
6.4. Puses veicot apakšuzņēmēja nomaiņu vai jaunu apakšuzņēmēju piesaisti, ievēro Publisko iepirkumu likumā 62.pantā noteiktos nosacījumus.
6.5. Darba izpildes laikā Pasūtītājam ir tiesības pieprasīt nomainīt apakšuzņēmēju, ja apakšuzņēmējs Darba daļu veic nekvalitatīvi vai neievēro spēkā esošos normatīvos aktus. Pakalpojuma sniedzējam pienākums ir nodrošināt Pasūtītāja prasību izpildi par apakšuzņēmēja nomaiņu.
6.6. Izpildītāju aizstāj ar citu izpildītāju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis Izpildītājs atbilst paziņojumā par līgumu vai Iepirkuma dokumentos noteiktajām kvalifikācijas prasībām, un uz to neattiecas Publisko iepirkumu likuma 42. panta pirmajā daļā paredzētie izslēgšanas iemesli. 

7. Konfidencialitāte
7.1. Pakalpojuma sniedzējs apņemas ievērot konfidencialitāti, tajā skaitā:
7.1.1. nodrošināt šajā līgumā minētās informācijas neizpaušanu, tajā skaitā no trešo personu puses, kas piedalās vai ir iesaistītas šī līguma izpildē;
7.1.2. aizsargāt, neizplatīt un bez iepriekšējas Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar šo līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Pakalpojuma sniedzējam pieejama šī līguma izpildes gaitā.
7.2. Pasūtītājs apņemas ievērot konfidencialitāti un bez Izpildītāja rakstiskas atļaujas saņemšanas neizpaust trešajām personām pilnīgi vai daļēji ar šo līgumu vai citu ar to izpildi saistītu dokumentu, kurus pirms šī līguma noslēgšanas Pakalpojuma sniedzējs ir noteicis kā komercnoslēpumu un attiecīgi par to pirms šī līguma noslēgšanas ir informējis Pasūtītāju. Jebkurā gadījumā, Pakalpojuma sniedzējs nevar noteikt par komercnoslēpumu šī līguma priekšmetu un tā izpildes rezultātu.
7.3. Konfidencialitātes ierobežojumi neattiecas uz publiski un vispārpieejamu informāciju, kā arī uz informāciju, kuru saskaņā ar šī līguma noteikumiem ir paredzēts darīt zināmu trešajām personām.
7.4. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
7.5. Puses veic visus nepieciešamos pasākumus, lai aizsargātu konfidenciālu informāciju, tajā skaitā par nepieciešamību nodrošināt konfidenciālas informācijas aizsardzību informē savus darbiniekus un citas šī līguma izpildē iesaistītās personas.
7.6. Puses vienojas, ka konfidencialitātes noteikumu neievērošana ir šī līguma pārkāpums, kas dod cietušajai Pusei tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
7.7. Konfidencialitātes aizsardzības noteikumiem ir neierobežots laiks.

8. Nobeiguma noteikumi
8.1. Šis līgums ir saistošs Pušu noteiktajām atbildīgajām personām, darbiniekiem un juridiskajiem tiesību pārņēmējiem.
8.2. Visi pielikumi, papildinājumi un grozījumi šim līgumam stājas spēkā tikai tad, ja tie noformēti rakstiski un tos parakstījušas abas Puses.
8.3. Visus jautājumus, kas nav atrunāti šajā līgumā, Puses risina, savstarpēji vienojoties, ievērojot spēkā esošo Latvijas Republikas normatīvu aktu prasības.
8.4. Pušu strīdi tiek izskatīti savstarpēji vienojoties, bet, ja vienošanās netiek panākta – tiesā Latvijas Republikas spēkā esošajos normatīvajos aktos noteiktajā kārtībā.
8.5. Pušu rekvizītu, juridiskās adreses vai kādas citas informācijas, kas var ietekmēt šajā līgumā paredzēto saistību izpildi, izmaiņu gadījumā attiecīgai Pusei 3 (trīs) darba dienu laikā rakstveidā jāpaziņo otrai Pusei par notikušām izmaiņām.
8.6. Informācijas apmaiņa starp Pusēm notiek rakstveidā. Nekādas mutiskas vienošanās vai pieprasījumi netiks uzskatīti par saistošiem nevienai no Pusēm.
8.7. Ja kāds no šī līguma noteikumiem zaudē spēku, kļūst nelikumīgs vai neīstenojams, tas nekādā veidā neietekmē pārējo šī līguma noteikumu spēkā esamību, likumību vai īstenojamību. Puses ar šo apņemas labticīgās sarunās pēc iespējas ātrāk vienoties par spēku zaudējušā, nelikumīgā vai neīstenojamā noteikuma aizstāšanu ar citu spēkā esošu, likumīgu un īstenojamu noteikumu, kas pēc tā ekonomiskās būtības pēc iespējas tuvāk atbilst spēku zaudējušā, nelikumīgā vai neīstenojamā noteikuma būtībai.
8.8. Šī līguma sadaļu (punktu) virsraksti lietoti tikai teksta labākai pārskatāmībai un tādēļ nevar tikt izmantoti šī līguma interpretācijai.
8.9. Nevienai no Pusēm nav tiesību pārjaunot šo līgumu, mainot saistības dalībnieku bez pārējo Pušu piekrišanas.
8.10. Puses iesniedz viena otrai paziņojumus un informāciju, kā arī atbild uz tiem rakstiski šī līgumā noteiktajā termiņā. Gadījumos, kad šajā līgumā nav noteikts konkrēts termiņš, viena Puse apņemas atbildēt otrai Pusei uz rakstiskiem paziņojumiem un dot vai pamatoti atteikt savu piekrišanu7  (septiņu) darba dienu laikā no attiecīgā paziņojuma saņemšanas. Ja noteiktajos termiņos netiek saņemta atbilde un attiecīgā Puse 1 (vienas) darba dienas laikā nav devusi atbildi arī uz tai izteikto atgādinājumu, uzskatāms, ka šī Puse piekritusi izteiktajiem priekšlikumiem un apstiprina iesniegtos dokumentus. Atgādinājums izsakāms līdz ar atbildes termiņa izbeigšanos.
8.11. Rakstisku paziņojumu nosūtīšana tiek veikta elektroniski, nosūtot paziņojumus no attiecīgās Puses e-pasta uz otras Puses e-pastiem, kas norādīti šī līguma 9. punktā.
8.12. Jebkuri sūtījumi Pusēm uzskatāmi par saņemtiem šādos termiņos:
8.12.1. 7.(septītajā) dienā pēc nosūtīšanas, ja nosūtīts pa pastu ierakstītā sūtījumā;
8.12.2. 5.(piektajā) dienā pēc nosūtīšanas, ja nosūtīts pa pastu parastā sūtījumā;
8.12.3. saņemts iesniegšanas dienā, ja iesniegts personīgi pret parakstu;
8.12.4. saņemts nākošajā darba dienā pēc nosūtīšanas, ja nosūtīts uz šī līgumā norādīto attiecīgās Puses e-pastu.
8.13. Pasūtītājs informē Pakalpojuma sniedzēju par šī līguma reģistrēšanas dienu un reģistrēšanas numuru, nosūtot e-pastu uz šī līguma 9. punktā norādīto Pakalpojuma sniedzēja e-pastu.
8.14. [bookmark: _Hlk163125206]Šis līgums un tā pielikumi sastādīti latviešu valodā uz 8 (astoņām) lapām. Šis līgums ir parakstīts, izmantojot drošus elektroniskos parakstus, kas satur laika zīmogus. Elektroniskais dokuments glabājas pie abām pusēm.
8.15. Pasūtītājs par Darbu uzdevumu sagatavošanu, objektu apsekošanu, kontroles veikšanu un citu ar Darbu saistītu saimniecisku jautājumu risināšanai, izņemot šī līguma 8.20.apkšpunktā minēto,  norīko Rīgas valstspilsētas pašvaldības Mājokļu un vides departamenta Vides pārvaldes Peldvietu un aktīvās atpūtas zonu sektora galveno speciālisti Diānu Strautu (tālrunis: […]).
8.16. Pasūtītāja pilnvarotā atbildīgā persona šī līguma izpildei un šajā līgumā atrunāto aktu parakstīšanai ir Rīgas valstspilsētas pašvaldības Mājokļu un vides departamenta pārvaldes Peldvietu un aktīvās atpūtas zonu sektora vadītāju – nodaļas vadītāja vietnieci Tatjanu Žideli (tālrunis: […]). Pasūtītāja atbildīgās personas prombūtnē šajā līgumā minētos aktus ir tiesīgs parakstīt cits Pasūtītāja noteikts darbinieks. Pasūtītāja pārstāvim ir tiesības, nepārkāpjot šī līguma robežas, risināt visus ar šī līguma izpildi saistītos operatīvos jautājumus, organizēt un kontrolēt šī līguma izpildes gaitu, tajā skaitā, bet ne tikai veikt komunikāciju ar Pakalpojuma sniedzēju, pieprasīt no Pakalpojuma sniedzēja informāciju, sniegt informāciju Pakalpojuma sniedzējam, nodrošināt ar šī līgumu saistītās dokumentācijas nodošanu/ pieņemšanu, organizēt Darba pieņemšanu, dot norādījumus par šī līgumā noteiktā Darba izpildi, kā arī veikt citas darbības, kas saistītas ar pienācīgu šajā līgumā paredzēto saistību izpildi, bet tas nav pilnvarots, izdarīt grozījumus un papildinājumus šajā līgumā, ieskaitot, grozīt šī līguma līgumcenu.
8.17. Pakalpojuma sniedzējs par atbildīgo šī līguma saistību izpildes organizēšanai un nodrošināšanai norīko Andri Kalpiņu ([…]). 
8.18. Pušu pārstāvji ir atbildīgi par Puses saistību izpildes nodrošināšanu, tai skaitā, par ik mēneša atskaišu, iesniegšanu un parakstīšanu atbilstoši šī līguma prasībām, savlaicīgu rēķinu iesniegšanu, pieņemšanu, apstiprināšanu un nodošanu apmaksai.
8.19. Katrai no Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt šī līguma saistību izpildi, ievērojot normatīvajos aktos noteiktās prasības šādu datu apstrādei un aizsardzībai šī līguma spēkā esamības laikā. Katras Puses pārstāvis, kurš nodod otrai Pusei fizisko personu datus apstrādei, ir atbildīgs par to, lai personas datu apstrādei pastāv atbilstošs tiesiskais pamats. Puses apņemas nenodot tālāk trešajām personām iegūtos fizisko personu datus, izņemot gadījumus, kad šajā līgumā ir noteikts citādi vai normatīvie akti paredz šādu datu nodošanu. Katra Puse apņemas nodrošināt spēkā esošajiem normatīvajiem aktiem atbilstošu aizsardzības līmeni otras Puses iesniegtajiem fizisko personu datiem. Katra Puse ir tiesīga apstrādāt no otras Puses šī līguma ietvaros iegūtos fizisko personu datus tikai šī līguma spēkā esamības laikā.

